РЕШЕНИЕ НА КОМИСИЯТА
от 11 май 2009 година
за определяне на сумите, предоставяни на ЕЗФРСР съгласно регламенти (ЕО) № 1782/2003, (ЕО) № 378/2007, (ЕО) № 479/2008 и (ЕО) № 73/2009 на Съвета, и на сумите, предоставяни за разходи на ЕФГЗ
(2009/379/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1290/2005 на Съвета от 21 юни 2005 година относно финансирането на Общата селскостопанска политика (1), и по-специално член 12, параграфи 2 и 3 от него,
като има предвид, че:
(1)
В приложението към Решение 2006/410/ЕО на Комисията от 24 май 2006 година за определяне на сумите, които, съгласно член 10, параграф 2 и членове 143г и 143д от Регламент (ЕО) № 1782/2003 на Съвета, член 4, параграф 1 от Регламент (ЕО) № 378/2007 на Съвета и член 23, параграф 2 от Регламент (ЕО) № 479/2008 на Съвета се предоставят на ЕЗФРСР, както и на сумите, предоставяни за разходи на ЕФГЗ (2) са определени сумите, предоставени на разположение на Европейския земеделски фонд за развитие на селските райони (ЕЗФРСР) за бюджетните години от 2007 до 2013.
(2)
Регламент (ЕО) № 1782/2003 на Съвета от 29 септември 2003 година относно установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски производители (3) беше отменен и заменен с Регламент (ЕО) № 73/2009 на Съвета от 19 януари 2009 година за установяване на общи правила за схеми за директно подпомагане в рамките на Общата селскостопанска политика и за установяване на някои схеми за подпомагане на земеделски стопани, за изменение на регламенти (ЕО) № 1290/2005, (ЕО) № 247/2006, (ЕО) № 378/2007 и за отмяна на Регламент (ЕО) № 1782/2003 (4), считано от 1 януари 2009 г.
(3)
С член 7 от Регламент (ЕО) № 73/2009 бяха въведени нови увеличени ставки на задължителна модулация. В съответствие с член 1, параграф 5 от Регламент (ЕО) № 378/2007 от 27 март 2007 година за утвърждаване на правила за доброволна модулация на преки плащания (5) увеличението на ставките на задължителната модулация трябва да бъде приспаднато от ставките на доброволната модулация.
(4)
Следователно сумите за доброволна и задължителна модулация, предоставяни на ЕЗФРСР, са се променили.
(5)
За постигане на по-голяма яснота Решение 2006/410/ЕО следва да бъде отменено и заменено с нов текст,
РЕШИ:
Член 1
Сумите, предоставени на разположение на Европейския земеделски фонд за развитие на селските райони (ЕЗФРСР) за бюджетните години от 2007 до 2013 съгласно член 10, параграф 2 и член 143г от Регламент (ЕО) № 1782/2003, член 4, параграф 1 от Регламент (ЕО) № 378/2007, член 23, параграф 2 от Регламент (ЕО) № 479/2008 (6) и член 9, параграф 1, член 10, параграф 3 и членове 134 и 135 от Регламент (ЕО) № 73/2009, както и размерът на нетното салдо за финансиране на разходите на Европейския фонд за гарантиране на земеделието (ЕФГЗ), се съдържат в приложението към настоящото решение.
Член 2
Решение 2006/410/ЕО се отменя.
Съставено в Брюксел на 11 май 2009 година.